“Die adjunkminister van verdediging en militêre veterane, Kebby Maphatsoe, se verklaring dat ŉ intelligensie-ondersoek na Suid-Afrikaanse militêre kundiges wat buitelandse regerings in oorloë bystaan in ŉ gevorderde fase is, getuig van afguns en rassisme, en die ondersoek is... Lees verder
« 1 2 ... 76 77 78 79 80 ... 144 145 » Memorandum oor plaasmoorde beplan
Agri-Vie brei sy voetspoor verder uit
• Nuus • Memorandum oor plaasmoorde beplan
Foto: LEANDRI MARX
’n Memorandum oor plaasmoorde in SA gaan aan 100 lande en internasionale organisasies gerig word.
Ná drie gevalle van plaasgeweld die afgelope week die land geruk het, het AfriForum sy navorsingspan opdrag gegee om 100 lande en internasionale organisasies te identifiseer om ’n griefskrif oor plaasmoorde te ontvang. Met dié stap hoop die organisasie om die werklikheid van plaasaanvalle en -moorde in Suid-Afrika onder die internasionale gemeenskap se aandag te bring. Luidens ’n verklaring volg dié stap op die moorde van mnr. Owen Charles en me. Ronel van Eck die afgelope week. Charles se vrou is in ’n voorval Sondagaand (12 Augustus 2012) ernstig beseer. Van Eck is Maandagoggend (13 Augustus 2012, by haar plaashek doodgeskiet. In ’n derde voorval is mnr. Allen Rodgers, ’n Amerikaanse plaasbestuurder, op die plaas Geluk naby Ladybrand ernstig met kapmesse beseer. KriteriaDie organisasie sê hy sal op spesifiek twee kriteria fokus met die opstel van die lys van moontlike ontvangers van die griefskrif: 1. Lande en organisasies wat waarskynlik nog nie van die probleem nie bewus is. 2. Lande en organisasies wat diplomatieke druk op die Suid-Afrikaanse regering kan plaas om daadwerklik op te tree oor plaasmoorde. Staat is ‘oneerlik’Mnr. Ernst Roets, adjunk uitvoerende hoof van AfriForum, sê die staat is “oneerlik met sy burgers.” Dié stelling is daarop gegrond dat kommando’s in 2003 ontbind is met beloftes dat alternatiewe strukture op die been gebring sou word, maar dit het nog nie gebeur nie. “Die Regering weier om plaasmoorde in besonder tot prioriteitsmisdaad te verklaar omdat dit volgens hom bloot as deel van die breër moordkategorie beskou moet word, terwyl die diefstal van koperkabels, stropery van renosters, geweld teen vroue en kinders en transitorooftogte reeds sonder veel moeite deur die Regering geprioritiseer is,” aldus Roets. Volgens Roets moet die Regering verantwoordelikheid vir die aanvalle en moorde aanvaar solank as wat die belofte van 2003 nie nagekom word nie. Kommentaar Slegs in Afrikaans
2012/08/18 01:28:57 AM
Kudumane boerevereniging KBV) wil misdaad en korrupsie aanvat. Ons boer in die ou BOP by Kuruman en ondervind groot skade omdat die polisie nie veediefstalsake kan opgelos nie. Ons dagbestuur het 3 weke gelede saam met die boere en polisie poste besoek waar veldslagting vermoed word en na plekke gesoek waar die grond versteur was. Ons reken daar is meer as 100 sulke plekke. Die 30 wat ons oopgemaak het, het almal die volledige afval van beeste gehad. Die afval is 20% van ŉ bees se waarde wat bewys ŉ goed georganiseerde groep verskaf aan iemand vleis. Die verdagtes was 2 dae in die tronk, maar toe vrygelaat omdat die velle te vrot was om brandmerke te eien. Ons is swart boere is woedend en ontmoet die Polisie Kommissaris van NK saam met die blanke boere op 22-08-2012 op Kuruman by die stadsaal om 10h00. Ons sal meer as 1000 mense wees wat die Kommissaris gaan versoek dat die polisie in ons gebied geen poste polities vul nie, maar dat elke pos met die beste persoon vir die pos gevul word. Ons blameer nie die polisie vir die 34 sterftes by Rustenburg nie, maar die Parlement wat toelaat dat bevelvoerders aangestel word wat nie oor die kennis en ervaring beskik nie. Ons redeneer as alle aanstellings in die Polisie en Justisie gedoen word soos vir SARS, sal die Polisie en Justisie misdaad en korrupsie bekamp. Andrew Segano Voorsitter KBV 083 566 2393.
2012/08/18 11:53:42 AM
As hierdie misdaad teen die mensdom nie geklassifiseer word as prioriteit nie, waar gaan ek en jy kos kry om te kan leef? Die wereld kyk altyd na SA om Afrika se probleme op te los. Nou is die tyd om na ons ook om te sien, anders sal daar nie meer iemand wees om om te sien na Afrika nie.
2012/08/20 02:50:26 PM
Dit is die verskuilde agenda van die anc om alle blankes in hierdie land uit te wis. Geniocide of all white South Africans.Die rewolusie is nognie afgehandel soos verskans in die Freedom Charter nie. Steyn Steenekamp
2012/08/21 09:43:44 AM
Met ’n klein bietjie prysgawe van gerief en privaatheid aan die kant van boere, en ’n klein bietjie moue oprol aan die kant van afgedankte werkers en voornemende studente wie se aansoeke om toelating afgekeur word en ander beproefdes en geteikendes, kan die probleem mos opgelos word? Besef huisgenote van die geloof dat oorlewing, oplewing en groei, kosteloos bewerkstellig kan word met ’n klein bietjie opoffering en welsalige inspanning? Krag in getalle en mag uit eendrag is relatief tot 'n mens se wil, vernuf, insig en geloof. Kyk of u “Armoede en Plaasmoorde” of “Dis nou of nooit ...” op internet kan kry.